text: Беретини спечели турнира в Лондон / Спорт / Новини - Futbol TV
  Италианецът Матео Беретини защити титлата си от турнира по тенис на трева в Куинс Клъб в Лондон, който е от категория АТР - 500. Във финала на надпреварата с награден фонд 2.134 милиона евро поставеният под номер 2 Беретини победи със 7:5, 6:4 сърбина Филип Крайнович. Срещата продължи 1 час и 33 минути.
  По този начин миналогодишният финалист на Уимбълдън стана първият играч в историята, който печели две титли в Куинс в първите си две участия на турнира. Освен това за Беретини това е втора титла в рамките на две седмици след тримесечно отсъствие заради операция на китката, като срещу Крайнович той постигна и деветата си поредна победа в този период.